6. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Β1/331 της 4/9 Αυγ. 1982  (ΦΕΚ Β΄ 581) Μετατροπή θέσεων Γενικών Γραμματέων και κατάργηση θέσεων Αναπληρωτών Γενικών Γραμματέων των Ανωτάτων Εκπαιδευτικών Ιδρυμάτων. Έχοντας υπόψη: 1.Τας διατάξεις :α)Του άρθρ. 2 (παρ. 10) του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ 22 τ.Α΄), β)του άρθρ. 3 του Νομοθετικού Δ/τος 4401/64 «περί μέτρων προς τήρησιν των προθεσμιών δια την εκλογήν καθηγητών των Ανωτάτων Σχολών και προς εξασφάλισιν της ευρύθμου λειτουργίας των Σχολών τούτων» (ΦΕΚ 201 Α΄) και γ)των άρθρ. 2, 3 και 4 της απόφασης με αριθ. Η.5421/1982 «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 Β΄). 2.Γνώμη των Συγκλήτων :α)Του Πανεπιστημίου Αθηνών (συνεδρία :6.4.1982), β)του Πανεπιστημίου Θεσσαλονίκης (συνεδρία:2394/5.5.82), γ)του Πανεπιστημίου Ιωαννίνων (συνεδρία : 493/12.5.1982), δ)του Πανεπιστημίου Θράκης (συνεδρία: 206/7.4.1982), ε)της Ανωτάτης Σχολής Οικονομικών και Εμπορικών Επιστημών (συνεδρία: 20.5.1982)και στ)της Ανωτάτης Βιομηχανικής Σχολής Πειραιώς (συνεδρία :21.5.1982, του Συλλόγου των Καθηγητών της Ανωτάτης Σχολής των Καλών Τεχνών (συνεδρία :28.4.1982) και της Συνελεύσεως των Καθηγητών της Ανωτάτης Γεωπονικής Σχολής Αθηνών (συνεδρία :1.6.1982). 3.Τις διαρθρωτικές απαιτήσεις και τις υπηρεσιακές ανάγκες των Ανωτάτων Εκπαιδευτικών Ιδρυμάτων, αποφασίζουμε: Άρθρ.1.-1.Με την επιφύλαξη των διατάξεων του επόμενου άρθρου, από τη δημοσίευση αυτής της απόφασης στην Εφημερίδα της Κυβέρνησης, η θέση του Γενικού Γραμματέα με 1ο βαθμό των Ανωτάτων Εκπαιδευτικών Ιδρυμάτων, μετατρέπεται σε θέση Προϊσταμένου Γραμματείας του οικείου Α.Ε.Ι. με βαθμό Β΄ της κατηγορίας των ειδικών θέσεων και θητεία τριών ετών. 2.Οι θέσεις Αναπληρωτή Γενικού Γραμματέα με 1ο βαθμό των Πανεπιστημίων Αθηνών και Θεσσαλονίκης και του Ε.Μ. Πολυτεχνείου, καταργούνται αυτοδίκαια. 3.α)Μέχρι να καθοριστούν τα προσόντα οι αρμοδιότητες και η διαδικασία πλήρωσης της θέσης του Προϊσταμένου Γραμματείας, σύμφωνα με τη διάταξη της παρ. 22 του άρθρ. 45 του Νόμ. 1268/82 «Για τη δομή και λειτουργία των Ανωτάτων Εκπαιδευτικών Ιδρυμάτων», οι μέχρι τώρα αρμοδιότητες του Γενικού Γραμματέα και του Αναπληρωτή Γενικού Γραμματέα περιέρχονται στον Πρύτανη ή το αντίστοιχο όργανο του οικείου Α.Ε.Ι. και μεταβιβάζονται με απόφασή του σε διοικητικό υπάλληλο του Ιδρύματος. Στις αρμοδιότητες συμπεριλαμβάνεται και η συμμετοχή σε συλλογικά όργανα, όπου προβλέπεται από το Νόμο. β)Οι διατάξεις του άρθρ. 16 του Νόμ. 641/1977 εξακολουθούν να ισχύουν κατά το μέρος που δεν αναφέρονται σε μεταβίβαση εξουσίας υπογραφής στο Γενικό και τον Αναπληρωτή Γενικό Γραμματέα. γ)Αποφάσεις που έχουν εκδοθεί μέχρι τώρα, σύμφωνα με τις διατάξεις :α)Του άρθρ. 16 του Νόμ. 641/1977 (εκτός από τις περιπτώσεις μεταβιβάσεως εξουσίας υπογραφής στο Γενικό και Αναπληρωτή Γενικό Γραμματέα) και β)της παρ. 1 του άρθρ. 6 του Νόμ. 832/1978, εξακολουθούν να ισχύουν. Οι τελευταίες θεωρείται ότι παρέχουν εξουσία υπογραφής με εντολή του Πρύτανη ή του αντίστοιχου οργάνου του Α.Ε.Ι. δ)Δεν αποκλείεται η δυνατότητα μεταβίβασης όλων των κατά την περίπτωση (α) αυτής της παραγράφου αρμοδιοτήτων σε ένα μόνο διοικητικό υπάλληλο του ΑΕΙ. Και στην περίπτωση όμως αυτή, οι διατάξεις της παρ. 1 του άρθρ. 6 του Νόμ. 832/1978 διατηρούνται υπέρ του Πρύτανη ή του αντίστοιχου οργάνου του Α.Ε.Ι. Άρθρ.2.-1.Κατ’ εξαίρεση των διατάξεων του προηγούμενου άρθρου, η θέση του Γενικού Γραμματέα της Ανωτάτης Βιομηχανικής Σχολής Πειραιώς μετατρέπεται σε θέση Προϊσταμένου Γραμματείας του Ιδρύματος με βαθμό β΄ της κατηγορίας των ειδικών θέσεων, μετά την κατά οποιοδήποτε τρόπο αποχώρηση από την υπηρεσία του ήδη υπηρετούντος με 1ο βαθμό μόνιμου Γενικού Γραμματέα. 2.Από την αποχώρηση του υπαλλήλου που αναφέρεται στην προηγούμενη παράγραφο αυτού του άρθρου από την υπηρεσία, ισχύουν και για την Ανωτάτη Βιομηχανική Σχολή Πειραιώς οι διατάξεις του προηγούμενου άρθρου  Κατά τα λοιπά εφαρμόζονται οι διατάξεις του άρθρ. 2 του Νόμ. 1232/1982. (Μετά τη σελ. 30,02(β) Σελ.30,021 Τεύχος Η13-Σελ.41 Οργάνωση και λειτουργία Α.Ε.Ι. 31.Α.α.6 31.Α.α.6 Οργάνωση και λειτουργία Α.Ε.Ι.